Folketing
2005-12-07

Det er fint, hvis ministerens fromme ønske også kan blive omsat til konkret handling, for der mangler praktikpladser derude. Det er ikke længere siden end under valgkampen i Århus, en stor region, at der blev talt meget om, at der var rigtig mange, der stod og ventede og ikke kunne få en praktikplads. Men det skulle glæde mig, om hver eneste, der har et ønske til en uddannelse, kan få det opfyldt. Det er der intet problem i. Problemet er, at hver gang, regeringen har taget et tiltag, så har vi altså set, at det har faldet, og tallene har jo ikke ændret sig mærkbart over hele perioden, og så har vi altså oplevet, at der er flere unge, der er kommet på kontanthjælp. Det er da langt, langt, langt bedre, at folk får en uddannelse, og at de kommer i gang med noget, frem for at de er henvist til kontanthjælp. Vi er altså bekymrede for de her mennesker, der ikke får et tilbud i 10. klasse, fordi man skærer ned på det. Det kan være efterskoler, der må lukke, og vi får færre tilbud. Jeg synes, det er fint nok, at ministeren siger det her, men det er åbenbart ikke trængt helt ind i Venstres folketingsgruppe.